જાણો, ભારતનાં માનુષી છિલ્લર વિશે, જેણે મિસ વર્લ્ડ 2018ને પહેરાવ્યો તાજ\nમાનુષીને પ્રોત્સાહિત કરવા તેમના પિતા પણ ચીન પહોંચ્યા હતા

પરંપરા અનુસાર, ગત વર્ષનાં વિજેતા માનુષી છિલ્લરે આ વર્ષનાં વિજેતાને પોતાનાં હાથથી તાજ પહેરાવ્યો. 

આ વખતે મિસ ઇંડિયા અનુકૃતિ વાસ સ્પર્ધામાં સામેલ થયાં હતાં, પરંતુ તેઓ સફળ થઈ શક્યાં ન હતાં.  

ત્યારે જાણો માનુષી વિશેની રસપ્રદ વાતો તથા પરિવારજનોની પ્રતિક્રિયા, વાંચો એ સમયે પ્રકાશિત અહેવાલ.  

'મિસ વર્લ્ડના તાજ સાથે પરત આવશે'

68મી મીસ વર્લ્ડ સ્પર્ધામાં પરફૉર્મ કરી રહેલાં મિસ જાપાન

ગત વષે પણ વર્ષે ભારતાનાં માનુષી છિલ્લરે મિસ વર્લ્ડનો તાજ જીતી લીધો.  મિસ વર્લ્ડ 2017ની ફાઇનલ ઇવેન્ટનું ચીનમાં આયોજન કરવામાં આવ્યું હતું.

આ સ્પર્ધામાં મિસ મેક્સિકો બીજા સ્થાને અને મિસ ઈંગ્લેન્ડ ત્રીજા નંબરે રહ્યાં.

માનુષી આ પૂર્વે મિસ હરિયાણા રહી ચૂક્યાં હતાં અને મિસ ઇન્ડિયા 2017નો ખિતાબ પણ પોતાના નામે કરી ચૂક્યાં હતાં.

માનુષીના નાનાનો દાવો હતો કે 'મિસ વર્લ્ડ-2017'ની હરિફાઈ માટે ચીન જતા પહેલાં માનુષીને આત્મવિશ્વાસ હતો કે મિસ વર્લ્ડના તાજ સાથે પરત આવશે.

વીસ વર્ષીય માનુષી છિલ્લરનો જન્મ 14 મેના રોજ થયો હતો અને તેઓ હરિયાણાના સોનીપતથી મેડિકલનો અભ્યાસ કરતા હતાં.

તમને આ વાંચવું પણ ગમશે :

માનુષી વિશેની કેટલીક વાતો

માનુષીના નાના ચંદ્રસિંહ શેરાવત રોહતકમાં રહે છે. ગત વર્ષે બીબીસી સંવાદદાતા વાત્સલ્ય રાયે તેમની સાથે વાતચીત કરી હતી તેમાં તેમણે કહ્યું હતું, "તેની મહેનત પર મને ગર્વ છે. ચીન જતા પહેલા તેણે આત્મવિશ્વાસ વ્યક્ત કર્યો હતો કે નાનાજી, હું તાજ લઈને આવીશ અને મિસ વર્લ્ડ બનીને આવીશ."

મિસ વર્લ્ડની હરિફાઈના પરિણામ જાહેર થયાના લગભગ સાડા ચાર કલાક બાદ બીબીસીએ માનુષીના નાના સાથે વાતચીત કરી હતી. ત્યારે તેમના અવાજમાં હર્ષની લાગણી હતી.

આ સમય દરમિયાન ચંદ્રસિંહે તેમના પુત્રી અને જમાઈ એટલે કે માનુષીના માતા-પિતા સાથે ફોન પર વાત કરી હતી.

ચંદ્રસિંહ કહ્યું હતું, "મારા જમાઈ માનુષીને પ્રોત્સાહિત કરવા ચીન ગયા છે." ત્રણ ભાઈ-બહેનમાં બીજા નંબરનું સંતાન એવા માનુષીના સંખ્યબંધ ગુણ તેમના નાના એકીશ્વાસે ગણાવી દીધા હતા.

માનુષીની સફળતા વિશે વાત કરતા તેમણે કહ્યું હતું, "તે જે પણ કામ કરે તે દિલથી કરે છે. સફાઈ હોય કે ઘર સજાવટ કે પછી અભ્યાસ ,દરે કામ તે પૂરાં મનથી કરે છે. અભ્યાસમાં પણ તે હંમેશા અગ્રેસર રહી છે."

"મેડિકલના અભ્યાસના બીજા વર્ષમાં તે મિસ ઇન્ડિયાની હરિફાઈમાં સામેલ થઈ અને તે હરિફાઈ જીતી પણ ખરી. હવે તે...\n\ntl;dr:
ચીનના સનાયા શહેરમાં મિસ વર્લ્ડ 2018 સ્પર્ધા યોજાઈ, જેમાં મિસ મૅક્સિકો વેનેસા પોન્સે દી લિયોન  મિસ વર્લ્ડ - 2018 બન્યાં છે.